钦定古今图书集成/明伦汇编/氏族典/第312卷 > 程通
## 钦定古今图书集成/明伦汇编/氏族典/第312卷 > 程通

按《明外史周是修传》：“程通，绩溪人。祖平，坐事戍延安。
通以贡入太学，上书乞赦还其祖，辞甚哀，太祖怜而
许之。后以廷对称旨，授辽府纪善。燕兵起，从王浮海
归朝，上封事数千言，陈备御策，进左长史。燕王即帝
位，从王徙荆州。有言通前上封事多指斥者，械至京，
病死狱中。”

===程昆===按《万姓统谱》：“昆，休宁人。幼从乡先生赵汸游，又师金
原忠、江彦明。洪武二十二年，以明经举，任黟县训导，
用荐擢浦江知县。律己廉洁，临民庄敬。升知州，卒。所
著有《周易集传》十卷及《覆瓿集》。”